eta ġejt mitlub mill- ħabib tiegħi l-Perit Chris Grech, President tas-Soċjetà Filarmonika Santa Marija, biex nikteb dwar l-Istorja tal-Futbol fil-Mosta kelli inqalleb fl-arkivji tal-Każin, kelli nistaqsi nies li kienu involuti qabli fil-football u li għandhom ħajjin u kelli infittex f'kitbiet oħra dwar il-Mosta fil-Librerija Pubblika. Din is-Sena- 2010, il-Mosta Football Club qed jiċċelebra l-75 sena mit-twaqqif uffiċjali tiegħu. Il-Bidu Sibt li l-logħob tal-ballun fil-Mosta beda sewwa sew fi żmien l-ewwel gwerra dinjija (1914-1918). Iżda kien fis-sena 1935 li l-Mosta daħlet għall- ewwel darba f'logħob kompetittiv organizzat mill- Malta Football Association (MFA). Tim bl-isem ta' Mosta United, iffurmat minn plavers żgħażagħ, ħafna minnhom minn tas-Sliema, li lagħab fir-raba' diviżjoni. Jingħad li l-futbol, sport bi storja twila, vvintawh l-Ingliżi fis-seklu dsatax. Logħba sabiħa u attraenti, li tant hija faċli biex tilgħabha u tifhimha li bla tlaqliq ngħid, li hija l-aktar logħba popolari, segwita u favorita madwar id-dinja. Mhux ta' b'xejn li sa mill-1930 id- dinja sportiva bdiet, kull erba' snin torganizza Kompetizzjoni Dinjija tal-football — FIFA World Cup/ Jules Rimet Cup, Tazza li barra prestiġju, unuri u rigali jieħu Trofew ta' 4 kilos deheb mastizz. Aktar tard introduċew kompetizzjoni għal-Timijiet tan- Nazzjonijiet Ewropej u fl-1991 imbagħad żanżnu Tazza Tad-Dinja għan-Nisa. Futbol fil-Mosta — 75 Anniversarju Mill-esperjenza ta' bosta snin, Assoċjazzjonijiet Mondjali tal-Football jemmnu u jagħrfu b'konvinzjoni, li permezz ta' dan l-isport, speċjalment waqt kompetizzjoni prestiġġjuza, meta l-pajjiżi jiltaqgħu bejniethom permezz tal-football, ikunu qed jippromwovu ħbiberija mhux biss bejn l-individwi, iżda saħansitra bejn nazzjonijiet sħaħ. U l-istorja tagħthom raġun, u barra waqt il-gwerer il-kompetizzjonijiet baqgħu jsiru. Stil Ingliż Fil-Mosta kellna stazzjonati fostna u madwarna, s-servizzi Ingliżi. Kont tarhom kullimkien, kemm fil-Fortizza ta' fuq il-Wied, wara l-Victoria Lines u l-mitjar Ta' Venezja. U biex il-membri tal-Militar setgħu jipprattikaw l-isports, speċjalment il-logħob tal-ballun, fil-limiti tal-Mosta, n-naħa ta' Hal- Man, inbena grawnd tal-football. Grawnd b'qisien normali, miksi biż-żrar u ramel. Illum ngħidu 'Għal Grazzja t'Alla, għax konna furtunati. Hemm bosta lokalitajiet f'Malta li ma kellhomx dan il-privileġġ Mix-xellug għal-lemin: Emidio Fenech, John Marv Muscat, Lollv Scicluna, Lorrv Mizzi, Tonv Deguara, Carmel Cuschieri, Pawlu Schembri, Ġiġi Calleja, Joe Saliba, Pupul Calleja (Segretarju), John Spiteri, Victor Zammit (1946-47) 20 sena ta' Pubblikazzjonijiet Fuq wara mix-xellug: Leli Fuq quddiem mix-xellug: Fredu Saliba, Joe Sant, Charles Calleja (Buzunju), George (Fetfet), Manwel (Tal-Busuf). bħalna. Tlesta minn kollox fl-1938 u bdew isibuh bħala l-'Grawnd ta' Lagħjba' Aktar tard waqt żjara tal-Gvernatur Sir Gerald Creasv fil-Mosta, il- grawnd ingħata l-isem ''Creasv Ground' u għadda f'idejn l-Malta Plaving Fields Association. Bl-akkwist tal-ground il-ġdid, il-logħob tal-ballun fil-Mosta reġa ħa l-ħajja. Fl-1940 it-team Mosti reġà biddel ismu għal Mosta Rovers FC u applika biex jissieħeb fit-Tielet Diviżżjoni. Iżda minħabba li kienet faqqet it-tieni Gwerra Dinjija l-logħob kompettitiv kollu waqaf ħesrem. Wara l-gwerra l-MFA reggħet bdiet torganizza logħob kompettittiv fl-1943. Il-Mosta dak l-istaġun daħlet tilgħab fit-Tielet Divizzjoni bit-team Mosta Olvmpics. Wara sentejn fl-istess diviżżjoni, l-isem tat-tim reġà nbidel għal- Mosta Athletics. Sal 1948/49 ir-riżultati għat-team tagħna kienu mħallta. Unuri ftit li xejn. Xi Smajt fIl-ħajja f'Malta wara l-gwerra kienet iebsa għal kulħadd, aħseb u ara għalina tfal u żgħażagħ li konna nħobbu l-futbol u xtaqna nipprattikawh'. Hekk qalli Victor Zammit, wieħed mill-plavers Mostin ta' dak iż-żmien u lum għall-grazzja t'Alla għadu mimli bil-għomor. Dari, konna nilgħabu l-ballun kull fejn insibu u kull ħin tal-ġurnata. It-team tagħna kien jilgħab fil- pjazza ta' Triq il-Kbira, fejn illum hemm il-Lord Nelson Bar, Karozzi kienu jgħaddu ftit li xejn, u meta tgħaddi xi waħda, konna nwaqqfu l-logħob, inħalluha tgħaddi u nerġgħu nibdew billi ngħolluha. Il-ballun kien taċ-ċarruta, nixtruh minn għand Dahruwwa. Meta daħlu l-blalen tal-kamoxxa, ġieli ddubbajna xi wieħed m'għand xi suldat. Żarbun ħadd ma kellu. Konna nilgħabu ħafjin, b'xi qorq jew b'xi papoċċ tal-kanvas. Kien bidu iebes, imma kellna rieda tal-azzar. Tagħlim u teknika bażika —F'nofs din il-pjazza ħdejn tal-Markiż, kien hemm ħanut ta' Spiru Zammit —Parrukkier, Alla jtih mitt ġenna. Il-ħanut tiegħu kien qisu l-Club tagħna. Kulħadd hemm kien jinġabar. Kien qisu xehda għasel; għax dan Spiru kien kollox għalina. Kien il-Coach, il-Kumitat, it-tabib, il-missier u fuq kollox ħabib. Kulhadd kien jirrispettah— ġentlom. Billi f'dan il-ħanut kienu jiġu ħafna suldati Ingliżi jaqtgħu xagħarhom, Spiru kien jitkellem ħafna magħhom. Jarawna daqshekk dilettanti u li xtaqna nitgħallmu mhux l-ewwel darba li ħallewlna xi papoċċi, żraben tal-futbol, jew biċċiet ċikkulata. Nafu ukoll li lil Spiru ġieli tawh pariri dwar il-logħba, r-regolamenti u t-teknika. U Spiru li kienu jgħidulu kien jgħallmu lilna. Uhud minnhom tħajjru jilagħbu magħna u l-interess beda jiżdied. Għall-ewwel li ntroducew il-ballun tal- ġilda, billi aħna ma konniex imdorrijin bih, sibniha ftit diffiċli. Billi dan il-ballun kien ikbar, aktar iebes u itqal, mhux l-ewwel darba li stampajna lil xi ħadd f'wiċċu. Kien jintefah bil-pompa tal-idejn, jintrabat b'lazz twil u bejn logħba u oħra kienu jidilkuh bis- sonza jew bix-xaham.' Jien f'dan l-artiklu ma kelli ebda ħsieb nikteb fid- dettal, sena b'sena kif kien l-andament tal-logħob fil-Club taghna. Iżda ma nistax inħalli barra ġrajjiet importanti. Per ezempju: Matul l-istaġun 1948/49 ix-xorti daħkitilna xi ftit. Kienet inqalet vaganza fit-tieni diviżżjoni u l-Mosta Athletics intgħażlu biex jilagħbu f'dik il-kategorija. Żammejna postna hemmhekk sas-sena 1962 għax f'din is-sena imbagħad, ġejna relegati għat-Tielet diviżżjoni. Sentejn biss wara iżda, irritornajna Second, ħadna c-championship u irbaħna s-Sezzjoni tal-Minors. Fl-1969 il-Kumitat Mosti, mmexxi mill-Ex Kaxxier tal-MFA, is-Sur Joe Cauchi nefaq somma record (għal dak iż-żmien) ta' Lm1200 biex akkwistajna s-servizz ta' uħud mill-aqwa plavers tal-First, bil- ħsieb li niċċalinġjaw għall-promozzjoni. Fost il- plejers trasferiti kien hemm Frankie Zammit u Tonv Calleja minn għand Valletta, Lino Falzon (prodott Mosti) minn Sliema Wanderers, Turu Cordina minn Tarxien/Hibs u oħrajn. B'dana kollu r-riżultati reġgħu ma ġewx u bqajna fejn konna. Bil-wieqfa mix-xellug: Għall-istaġun 1971/72 il-Kumitat ingaġġa lill- ex-plejer ta' Malta u Floriana, Tonv Cauchi bħala Coach, bil-għan li jrawwam u jtella' plavers żgħażagħ Mostin għal mal-ewwel tim. Ix-xogħol fejjiedi ta' Cauchi ta l-frott mixtieq fl-istaġuni ta' wara għax Mosta FC ġew promossi għall-Ewwel Diviżżjoni fis-sena 1974. Dak iż-żmien għalkemm forsi wieħed xtaq aħjar, ma nistgħux niftaħru li t-team Mosti gawda xi riżultati straordinarji jew xi suċċessi partikolari. Fil-fatt sena biss wara, erġajna lura fejn konna. Kien diżappunt għal dawk il-bosta segwaċi Mostin li ppretendew aħjar. Ġara li ma konniex tajbin biżżejjed li kapaċi nżommu għall-inqas aktar minn staġun wieħed nilagħbu mal-Kbar. Bejn l-istaġuni 1972/78 it-team tal-kbar kien għaddej minn żmien pjuttost kwiet. Xejn ambizzjonijiet u xejn suċċessi. Mhux hekk nistgħu ngħidu iżda għat-tim tal-Minors. Matul dan iż-żmien kollu bil- kbar ankrati fit-Tieni Divizzjoni, t-tim taż-żagħar kellhom suċċess wara l-ieħor. Biżżejjed ngħid li erbaħna s-Section tliet darbiet u tliet darbiet oħra wasalna sal-finali tan-Knock out. Fl-istaġun 1979/80 l-MFA iddeċidiet tbiddel il- format tal-League u ntroduċiet il-Premier Division. B'hekk Mosta FC sabet postha f'diviżżjoni inferjuri. Għaddejna xi snin bi prestazzjonijiet imħallta, pjuttost kwieti. B'danakollu ngħatat attenzjoni speċjali lit-tfal tagħna fl-Under 16 u Minors. Dan ix- xogħol ta' preparazzjoni ħalla l-frott mixtieq meta fl-istaġun 1986/87 mal-Kowċ Mosti Joe Attard, sirna Champions tal-First u rbaħna l-promozzjoni għall-Għola Diviżżjoni, Il-Premier. 20 sena ta' Pubblikazzjonijiet Imma kif jgħidu l-Istorja tirripeti ruha. Is-sena ta' wara erġajna koppi. Erġajna waqajna First Division. Twaqqfet in-Nurserv Fis-sena 1988 twaqqfet fil-Club tagħna, bl- inizjattiva tal-Perit Ludoviko Micallef u S-Sur Norman Saliba l-'Mosta Xouth Nurserv'. Nurserv b'amministrazzjoni serja u dixxiplinata bdiet fuq pedamenti sodi u matul is-snin baqgħet tikber u titjieb b'set-ups professjonali. Bħala Head Coach ġie ngaġġat Eks-Coach tat-team nazzjonali Guentcho Dobrev. Dan kien diġa' wera l-kapaċitajiet tekniċi tiegħu qabel. Nistgħu ngħidu li minn hemm il- quddiem l-entużjażmu għal-logħob tal-ballun għat- tfal u żgħażagħ Mostin ma naqas qatt. Il-Coaches tagħna b'dedikazzjoni kbira bdew joħorġu t-talenti tat-tfal u jgħallmuhom it-teknika moderna tal- logħba. Mhux ta' b'xejn li mijiet ta' tfal baqgħu ta' kull sena jgħażlu li jattendu għat-taħriġ mal-Mosta Nurserv. Ir-riżultati jitkellmu waħidhom. Matul l-erba' snin ta' wara, t-tims tal-Minors dejjem rebħu s-Sezzjoni u fl-istaġun 1990/91 ġew inkurunati Champions ta' Malta. Meta dak l-istaġun tneħħa Dobrev, u l-plaver tagħna Richard Buhagiar issieħeb mal-Floriana, daħal bħala Coach tal-kbar l-Eks-plejer Mosti Charlie Agius. Għalkemm Agius għamel kull ma seta' dan kien għalina żmien negattiv. Fl-aħħar ta' dak l-istaġun saħansitra waqajna Second Division. Kif jgħid il-Malti 'kull deni ħudu b'ġid'. L-għatx għas-suċċessi u l-entużjażmu għar-rebħ tal- Unuri fis-sena 1992 kien wieħed mhux tas-soltu. B'inizjattiva tiegħi u Joe Chetcuti (it-Twil) wellidna l-Mosta FC Supporters Club. Inbidel il-Coach u taħt Ronnie Cocks mhux biss irritornajna għal First, u rbaħna c-Championship, iżda ħadna wkoll il- Kompetizzjoni tan-Knock Out. Għandi pjaċir ngħid li bil-ħidma ta' bosta nies f'dan il-Kumitat ġdid, il-Mosta Supporters Club fl-ewwel snin ta' ħajja, permezz ta' l-attivitajjiet li konna norganizzaw, għadda lill-Mosta FC somom konsiderevoli ta' flus. Dan minbarra flus oħra li kienu jinġabru waqt il-Festi tal-Milied Mill-Mosta għall-Angli li ngħataw b'risq id-Dar tal-Providenza. F'dak iż-żmien, il-Kumitat għadda f'idejn Winston Fenech li wkoll ħalla t-timbru tiegħu fuq it-tmexxija tal-Każin. F'dawk is-snin il-Mosta Football Club żamm il-pass ma' timijiet tal-Premier u ntroduċa tim tan-Nisa, L-ewwel teknika tal-logħob tal-ballun lix-xebbiet tagħna ġiet mgħoddija minn Joe Gauci u oħrajn. Iżda għal bosta snin wara l-Mosta Women's tim ġie fdat f'idejn il-Coach Charlie Agius. Minn hemm 'il quddiem, il-prestazzjoni tat-tim tjiebet u r-riżultati bdew ġejjin ukoll. Din l-aħħar sena dan it- team tan-Nisa kien immexxi minn eks-plejer Mosti ieħor Rav Sant. Erġajna Premier Għal sittax-il sena sħaħ it-team tal-kbar żamm l-istess ritmu. Ftit li xejn pretenzjonijiet, Igħabna fil-First Division u kellna prestazzjonijiet imħallta. Fl-istagun 2002/2003 iżda, sar sforz kollettiv minn kulħadd. Il-Kumitat ħalla l-ewwel tim f'idejn il- Coach bravu Pawlu Zammit u f'inqas minn sentejn it-tim Mosti għal darb'oħra ġie promoss għall- Premier Division. Din id-darba ħsibna li stajna nsalvaw postna. Imma donnu x-xorti lilna qatt ma tidħqilna. Għalkemm saru bosta akkwisti biex jissaħħaħ it-team, saħansitra plavers barranin ta' kalibru u oħrajn b'esperjenza fil-Premier id-destin tagħna sena wara — lura fil-First. Ir-raġuni valida Hemm spjegazzjoni denja7 Jien ma nafxi Misterull Bħalissa, waqtli qed nikteb dan l-artiklu, jiġu f'moħħi s-Supporters Mostin. Ta' spiss tiltaqgħa ma' nies b'attitudni negattiva wisq lejn it-tim tagħna. Veru li kulħadd ikun jixtieq li nirbħu, dejjem. Pero'li meta nirbħu kollox sew iżda meta nitilfu jibdew il-botti u t-tmaqdir, naħseb ma nkunux ġusti la mal-plejers, la mal-coaches, wisq inqas mal-Kumitat. Frażijiet dispregattivi li jingħadu fil-ħwienet jew fil-pjazza wara xi telfa minn nies li jaħsbu li jifhmu f'kollox, la jagħmlu ġieħ lil min jgħidhom wisq inqas inisslu kuraġġ f'minn l-aktar ikollu bzonnhom f'dawk iż- żminijiet diffiċli. La qegħdin fuq dan is-suġġett tajjeb jekk inħarsu wkoll lejn il-wiċċ l-ieħor tal-munita. Il-plejers tagħna li fl-opinjoni tiegħi dejjem ġew stmati tajjeb ħafna, kemm waqt it-taħrig, kemm waqt il-logħob u saħansitra wara l-logħob, kollha qed jkollhom sens ta' prestiġju lejn il-Club li qed jingaġġhom' Dejjem urew rispett lejn il-Coaches tagħhom, lejn il-flokk li jilbsu u jirrappreżentaw2 Dejjem kienu leali lejn is- Supporters li tant jemmnu fihom u jmorru warajhom —xemx u xita7: Nieqaf hawn. Jekk nikkummenta jien x'aktarx niżbalja. Inħalli għalikom tagħmlu ġudizzju. Servizz volontarju mill-qalb F'artiklu li kiteb fis-sena 1972, dwar l-Istorja tal- Mosta Football Club, il-mibki Eks-plejer u President Hector Muscat isemmi bosta nies li matul iż-żmien taw servizz eċċellenti għall-iżvilupp u tmexxija tat- tim tagħna. Fost l-oħrajn Hector isemmi lit-Tabib Frans Vella, lis-Sinjuri Karm Spiteri, Guzeppi Caruana u Spiru Zammit (il-Parrukkier) il-Kaptan Grech, Billv Ebejer, Manwel Gatt (is-Citv) Jimmv Galea u Pupull Calleja. Ma' dawn jien inżid lil Joe Gauchi, JJ Camilleri, Alfred DeGiorgio, George Gatt, Hector Muscat, Il-Perit Ludoviko Micallef, Paul Muscat, Winston Fenech, l-mibki Charles Abela, Joe Gauci u l-President attwali George Galea. jien Jiena ili midħla tal-futbol fil-Mosta għal madwar ħamsin sena. Ta' tfal li konna fi Triq il-Pont, niftakar nilagħbu l-ballun f'xi. għalqa żdingata. Wara d-dar tagħna kien hemm l-Għalqa tal- Awrora, illum Triq Baskal Buhagiar. Sidien ta' l-ifran f'dik it-triq kienu jaħznu l-ħatab għall-ħruq fiha. Imma biex nilagħbu l-ballun konna naqbzu x-xatba, nidħlu fil-biċċa ta' ġewwa, diġa mtappna qiegħa bin-nixfa u s-saqajn, u nagħmlu par lasti fin-nofs, minn biċċiet seratizz jew xi fallakka miżmuma dritti bil-ġebel tas-sejjieħ. Hemm bhekk konna nqattgħu sigħat sħaħ nilgħabu, speċjalment is-Sibt u l-Hadd wara nofsinhar u/jew fil-vaganzi tas-sajf. U l-ġenituri tagħna kellhom moħħhom mistrieħ li stajna nilgħabu bla tfixkil, bogħod mill-periklu. Fl-iskola primarja mbagħad, il-logħob sar aktar organizzat. Minn standard four lil xi uħud magħżulin kienu saħansitra jagħtuna par żarbun, par kalzetti, Si 20 sena ta' Pubblikazzjonijiet Annwal 2010 flok blu jew aħmar u shorts abjad. Imma qatt ma ħallewna neħduhom magħna d-dar. L-għalliema risponsabbli mill-football, is-Sur Jimmv Galea, s-Sur DeMartino, is-Sur Guzeppi Muscat jew is-Sir Ganni Sammut kienu joħorġuna ngħamlu d-drill fil-bitħa tal-iskola. L-aħħar kwarta tal-brejk ta' nofsinhar, għax il-break it-twil kien siegħa u nofs, kienu jtuna ballun u daqs iljuni feroċi konna niġru warajh, kulħadd rasu baxxuta, jixxuttja kemm għandu saħħa. U l-għalliema minn żewġ klassijiet ta' tletin kienu jagħżlu l-ewwel ħdax u xi ħamsa reserves. Jien qatt ma kont xi plajer li nispikka imma ghax forsi kont xi ftit itwal mill- ohrajn, mhux l-ewwel darba li lagħbuni centre half jew full back. Niftakar iż-żarbun kien qiesu Aireraft carrier. Lili, jew għax kbir, jew għax żgħir kien dejjem jisloħli saqajja. Dak iż-żmien kien isir League bejn l-skejjel ta' l-istess distrett u dawn il-logħbiet kienu mistennija minn kulħadd. Mhux biss minn dawk li kellhom ix-xorti li jilagħbu, iżda saħansitra mill-istudenti l-oħra tal-klassi- kienu jiġu jissapportjawna. Minn fil-għodu, joħduna Ikoll bil-Private flimkien mal- għalliema li semmejt. Il-logħob kien isir fil-Ground ta' San Ġużepp il-Hamrun jew il-Mile End. Lura lejn id-dar meta nirbħu konna nkantaw u nħabbtu saqajna, 'North, South, East, West, Mosta Bovs are the Best.' Meta nitilfu pero kienet tkun storja oħra. Wara l-Primarja, għaddejna għal-Liceo. Hemmhekk tħallatna, tiltaqa' ma' studenti minn kullimkien. Nilagħbu bejnietna ma' tal-Klassi tibda tinduna li studenti ġejjin minn irħula oħra kellhom teknika u prattika wisq aktar minna. Per ezempju kelli miegħi tfal minn tas-Sliema, mill-Belt u mill-Furjana li kont nitgħaxxaq narhom jilagħbu, kellhom l-esperjenza. Jien kont naħseb li dawn kienu ħajjithom kollha jilagħbu biss. Minħabba l-homeworks u l-istudju, x'aktarx konna nikkuntentaw li nilagħbu ftit ballun fil-ground tal- Oratorju nhar ta' Ħadd fil-għodu, wara l-laqgħa tal- Istudenti. Meta kienu joħorġu jipprattikaw jew għal xi logħba friendiv, it-teams tal-kbar, Il-Mosta Hearts jew l-Oratorv Bovs kien ikollna nwarrbu. Kont rassenjat u nitla narahom mill-gallarija. Xejn xejn ma nissugrax xi xutt ġo wiċċil Fil-bidu tas-snin sebgħin fil-Mosta kien hawn qawmien Konsiderevoli għal-logħob. tal-ballun. Tant li għal xi staguni ġie organizzat league għall- klabbs, ħwienet u għaqdiet tal-lokal. Il-logħob kollu kien isir fil-grawnd tal-Mosta u jintlagħab kull nhar ta' Ħadd wara nofs in-nhar. Kien hemm interess u entużjażmu kwazi eżaġerat, tant li t-tielet sena minħabba argumenti żejda bejn il-parteċipanti, It-tijm tar-Red Stars- l-logħob kellu jieqaf ħesrem. Niftakar tijms bħal 'Gunners, Oratorv Bovs, Old Timers, Dirtv Dozen, Red Stars u Kangaroos.' Jien kont nieħu ħsieb 'Red Stars' Maż-żmien meta rajt li għalkemm kont inħobbu, qatt ma kont maqtugħ għal-logħob tal-ballun, iddeċidejt li nagħti servizz fil-Kumitat. Domt għal xi snin imma kelli nwarrab. Ħsibt li nagħmel Course ta' Referee. Hekk għamilt u domt nirrefja mal- MFA għal madwar 10 snin. Niftakar mill-Mosta kellna Referees tajbin. Fi żmieni spiss irreffjajt ma' Pawlu Agius (Happiet) Qablu kien hemm ċertu Frans Galea (il-Mosti). Warajna ħarġu Mario Riolo, Charles Agius, Ronnie Farrugia u bintu Estelle. Is- sur Charles Agius u Estelle Azzopardi laħqu grad internazzjonali. Preżentement hemm ukoll Saviour Tanti. Zmien ta' Żvilupp Fis-sena 1999 sar taqlib pożittiv fil-Klabb Mosti, mhux biss fil-Kumitat, iżda saħansitra fl-iżvilupp, mentalita' u tmexxija, kemm amministrattiva u kemm teknika. Nies ġodda daħħlu ideat u sistema gdida, għaqqdu flimkien l-ingredjenti li kienu waqgħu. lura fis-snin ta' qabel. It-Trio Charles Abela, Michael Attard u Charles Pace flimkien mal-Kumitati tagħhom ħadmu bla heda b'serjetà, dixxiplina u kariżma. U għalkemm ir-riżultati finali mhux dejjem kienu kif mixtieqa, il-Mosta Football Club laħaq bena image rispettabbli ma' kulħadd. Saru sforzi ġenwini biex it-tijm tagħna jagħmel progress kompetittiv u jilħaq l-għan ewlieni li fil- ġejjieni qrib nilagħbu mal-kbar. Bdiet ħidma sfieqa biex il-faċilitajiet sportivi eżistenti jitjiebu u jsiru ta' livel modern kif jitolbu ż-żminijiet. Wara li l-Club akkwista t-titolu fuq l-art tal-grawnd, il- Kumitat immexxi minn Charles Abela mpenja ruħu li fi żmien relattivament qasir jibdel l-art u l-wiċċ tal-grawnd minn waħda taż-żrar u ramel għal wiċċ miksi b'turf sintetiku. rappreżentazzjonijiet mal-għola Awtorita' tal- pajjiż. Kien bil-għaqal u l-perseveranza tiegħu li akkwistajna għotja finanzjarja tajba biżejjed, li ma titfax spejjeż żejda li l-Klabb tagħna ma jiflaħx għalihom. Il-Proġett tal-Ground Sakemm qed nikteb dan l-artiklu l-proġett tal- grawnd tal-Mosta b'turf sintetiku għadu mhux lest minn kollox. Jekk Alla jrid iżda, t-tfal, iż-żgħażagħ tagħna u tijms Mostin ser ikunu jistgħu jgawdu dan fi żmien qasir. L-istorja ta' dan il-Ground li llum ingħata l-isem ta' 'Charles Abela Football Stadium' għad trid tinkiteb. Anzi importanti li tinkiteb fid-dettal. Il- poplu Mosti tajjeb li jkun jaf x'wassal għal dak id- dewmien esaġerat biex il-piċċ b'turf sintetiku titlesta minn kollox. Kien hemm bosta fatturi, forsi l-aktar waħda gravi ġejja mill-ġirien. Jingħad li l-ġirien għamlu minn kollox biex iħarrbtu dan il-proġett tant mistenni u bżonnjuż. Imma kif jgħid il-Malti : 'Iż- żejt dejjem jitla f'wiċċ l-ilma,' u 'is-Sewwa dejjem jirbaħ'. Iż-żmien għad jagħtina parir u l-verità toħroġ kollha Il-Kumitat tiegħi dejjem mexa bi prudenza kbira ma kulħadd u qatt ma waqa' għall-intimidazzjoni ta' ħadd. Żammejna kalmi, ħadna paċenzja u stennejna, B 20 sena ta' Pubblikazzjonijiet imma xi darba ''l-istorja kollha tal-proġett tal- gràwnd bit-turf,' għad trid tinkiteb. Matul l-istagun 2008/9 il-Kumitat tal-Mosta FC kif kien xieraq, ħatar lil Onor. Charlo Bonnici li kien strumentali fl-akkwist ta' finanzi għal dan il-proġett mingħand il-Gvern Centrali, bħala koordinatur tax- sxogħol. Miegħu kellu lill-Perit Chris Grech u s-Sur Noel Vella rappreżentanti tal-Kumitat. Futur Sabiħ Kull min hu midħla tal-Mosta jaf li wara r-riżenja ta' Charles Abela minn President, il-Club tagħna għadda minn taqlib konsiderevoli. Uhud mill-uffiċjali u membri tal-Kumitat li servew tant tajjeb fis-snin ta' qabel, iddeċidew li ma jkomplux u waqt is-seduta ġenerali tal-2009, posthom imtela' minn oħrajn, fosthom il-President George Galea, il-Vici Presidenti Chris Grech u Noel Vella, s-Segretarju Pierre Mifsud u l-Kaxxier Michael Galea. Tibdil fl-amministrazzjoni ġab miegħu ukoll tibdil fl-Istaff tekniku. Ma' l-ewwel skwadra ġie ngaġġat Oliver Spiteri Eks-kowċ tat-tijm Nazzjonali tal- Minors u Anton Cremona Eks Valletta. It-tijm tan- Nisa għadda f'idejn Eks Mosta plajer Rav Sant. Kif inhu xieraq, bit-teknologija moderna tal- Kompjuter, il-Klabb Mosti għandu wkoll il-website tiegħu. Website attraenti, kulurita u aġġornata kif suppost. B'webmaster bħal Joe Muscat li f'idejh għandu wkoll: il-pubblikazzjoni tas-Souvenir programm qabel kull logħba kompettittiva, l-Klabb tagħna llum bla tlaqlieq jiftaħar li rawwem wieħed mill-aqwa set-ups fil-Futbol Malti. Il-Mosta Football Club wieħed mill-eqdem għaqdiet sportivi fil-lokal, illum sar Soċjeta' komplita. B'Kumitat serju u ħabrieki, tijm ta' plavers żgħażagħ u determinati, grawnd. b'faċilitajiet moderni u effikaċi, staff tekniku kwalifikat, Nurserv organizzata tajjeb, djarju, pubblikazzjoni u website kulurita/informattiva u sapporters leali, il-Klabb Mosti b'sodisfazzjon Ilum qed iħares b'fiducja lejn futur isbaħ. Address: 30, Triq il-Kurat Schembri, Mosta (off Constitution Street from Ta' Marija Rest.)